लंगर सेवा समिति को चेक दिया
नागरिकअस्पताल में मरीजों और उनके परिजनों को नि:शुल्क भोजन उपलब्ध कराने वाली संस्था श्री लंगर सेवा समिति को डीसी शरणदीप कौर बराड़ ने विश्व नामधारी संघ श्री जीवन नगर की ओर से प्राप्त एक लाख रुपये की राशि का चेक सौंपा। यह चेक डीसी ने समिति के प्रधान को सौंपा।
इस दौरान डीसी ने लंगर सेवा समिति द्वारा बनाए जाने वाले भोजन की जांच पड़ताल की और रसोई घर का निरीक्षण किया तथा परोसने वाले भोजन की गुणवत्ता की जांच कर भोजन चखा। उन्होंने कहा कि निस्वार्थ भावना से की गई सेवा ही सच्ची जन सेवा है। जो व्यक्ति इस पुण्य के कार्य में आहुति डालता है वह पुण्य का भागी होता है। उन्होंने आम आदमी से आग्रह किया कि वे भी इस प्रकार के कार्यों में बढ़चढ़ कर सहयोग दें। उन्होंने श्री लंगर सेवा समिति की सराहना करते हुए कहा कि लंगर सेवा समिति की ओर से बस स्टैंड के पास आओ ते खाओ की पहल शुरु की गई है जिसमें मात्र 10 रुपये में भोजन की थाली परोसी जाती है। इस अवसर पर एसडीएम परमजीत सिंह चहल, मुख्यमंत्री की सुशासन सहायिका वृशाली खंडेलवाल, सिविल सर्जन डाॅ. सूरजभान कंबोज, श्री लंगर सेवा समिति के प्रबंधक जेएन मेहता, स. गुरविंद्र सिंह, समाजसेवी संजीव जैन उपस्थित थे।
hin_Deva hin_Deva hin_Deva